《夏日燕东皋亭》
元代·吴海

展席俯满池，倚槛盼层巘。苗绿满平畴，草秀被长坂。

风度荷气满，日移树阴转。长笑天为高，汎观心自远。

良时会岂易，莫待岁华晚。

作者简介：元明间福建闽县人，字朝宗。元季以学行称，因世乱绝意仕进。洪武初守臣欲荐诸朝，力辞免。既而征诣史局，亦辞。尝著《书祸》，谓杨、墨、释、老、管、商、申、韩及稗官野乘、支词艳说，均宜禁绝。又有《闻过斋集》。